Diari Oficial de la Generalitat Valenciana


Sumari del DOGV 8745, del 21-02-2020 (2020/1608)

ORDRE 1/2020, de 14 de febrer, de la Conselleria de Sanitat Universal i Salut Pública, per la qual s'acorda la creació de la comissió de seguiment del pla d'ordenació de recursos humans del personal de gestió directa de la conselleria amb competències en matèria de sanitat (PORH).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2020/02/14/1/dof/vci/html**

### Dades del document

Número de DOGV
:   8745

Data del DOGV
:   21-02-2020

Secció del DOGV
:   I. DISPOSICIONS GENERALS

Número del document
:   2020/1608


Data del document
:   14-02-2020

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * organització administrativa
    * administració regional
    * reglament intern
    * legislació

ORDRE 1/2020, de 14 de febrer, de la Conselleria de Sanitat Universal i Salut Pública, per la qual s'acorda la creació de la comissió de seguiment del pla d'ordenació de recursos humans del personal de gestió directa de la conselleria amb competències en matèria de sanitat (PORH). [2020/1608]  
PREÀMBUL  
  
Els plans d'Ordenació de Recursos Humans estan arreplegats tant en la Llei 55/2003, de 16 de desembre, de l'Estatut Marc del Personal Estatutari dels Serveis de Salut (Estatut Marc), com en el Reial Decret legislatiu 5/2015, de 30 d'Octubre, pel qual s'aprova el text refós de la Llei de l'estatut bàsic de l'empleat públic (EBEP), que estableixen que són instruments de planificació estratègica de les Administracions Públiques que els elaboren, que tenen com a finalitat aconseguir un adequat dimensionament, distribució, estabilitat, desenvolupament, formació i capacitació dels recursos humans, per a la millora de la qualitat, eficàcia i eficiència dels serveis. Es constitueix com la principal ferramenta per a planificar i gestionar els recursos humans a fi d'assolir els objectius assistencials, dotant-se d'instruments i criteris per a fer-ho i ocupant-se al mateix temps per avançar en la millora de les condicions de les seues treballadores i treballadors.  
  
A fi d'aconseguir aquests objectius de planificació estratègica es va elaborar el Pla d'Ordenació de Recursos Humans de la Conselleria de Sanitat, d'ara en avant PORH, que va ser aprovat per Decret 7/2019, de 25 de gener, del Consell.  
En el mencionat PORH s'estableix en el seu apartat VIII, sobre ?Planificació quantitativa. Desenvolupament dels recursos humans?, la necessitat de crear una Comissió de Seguiment amb participació de l'Administració i les Organitzacions sindicals amb representació en la Mesa Sectorial de Sanitat que actuarà sotmesa a les normes del règim jurídic de les Administracions Públiques i del Procediment administratiu comú.  
En la present Ordre s'estableixen la creació, composició, funcions i aspectes essencials de funcionament de la Comissió de Seguiment del PORH.  
En la seua elaboració s'ha garantit el principi de seguretat jurídica, ja que aquesta norma és coherent amb el marc jurídic, tant estatal com autonòmic.  
S'ha observat el principi de transparència, definint clarament en aquest preàmbul els objectius i justificació de la norma, s'han emés els informes preceptius, s'han pres en consideració el principi d'eficiència i racionalització de càrregues administratives i de gestió dels recursos públics.  
Aquests arguments justifiquen que la present Ordre s'adequa als principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques, relatius a la necessitat, eficàcia, proporcionalitat, seguretat jurídica, transparència i eficiència.  
Per tot això, a conseqüència de l'anteriorment exposat, és procedent complir amb les previsions anteriorment assenyalades en el Decret 7/2019, de 25 de gener, del Consell, a proposta de la Direcció General de Recursos Humans i de conformitat amb l'article 28.e De la Llei 5/1983, de 30 de desembre, de la Generalitat, i amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat,  
  
  
ORDENE  
  
Article 1. Objecte  
L'objecte de la present ordre és crear la Comissió de Seguiment del Pla d'Ordenació de Recursos Humans del personal de gestió directa de la conselleria amb competències en matèria de sanitat (d'ara en avant CS-PORH), així com determinar les funcions, composició i aspectes essencials de funcionament de la Comissió, adscrita a la Direcció General de Recursos Humans.  
Article 2. Creació  
Es crea la Comissió de Seguiment del Pla d'Ordenació de Recursos Humans, en compliment del que estableix el PORH aprovat per mitjà de Decret 7/2019, de 25 de gener, del Consell.  
  
Article 3. Dependència  
La CS-PORH dependrà de la Conselleria amb competències en matèria de sanitat, a través de l'òrgan directiu amb competències en planificació, gestió i tramitació dels assumptes relatius al personal al servei del sistema públic valencià de salut.  
  
Article 4. Funcions i competències  
Corresponen a la CS-PORH les funcions següents:  
a) Ser informada de les línies d'actuació que es duguen a terme per la Conselleria amb competències en matèria de sanitat amb les matèries contingudes en el PORH.  
b) Realitzar el seguiment de les actuacions contingudes en el PORH.  
  
c) Autoritzar, mitjançant un acord majoritari, les propostes de permisos temporals en altres comunitats autònomes o països per a adquirir coneixements específics encaminats a millorar l'assistència sanitària o el model organitzatiu de la Conselleria, en el context del Programa de socialització del coneixement expert.  
  
Article 5. Composició  
1. La CS-PORH es compondrà per representants de l'administració i de les organitzacions sindicals presents en la Mesa Sectorial de Sanitat i s'ajustarà als criteris d'igualtat efectiva entre dones i hòmens de conformitat amb les lleis vigents.  
2. En representació de l'Administració formaran part d'aquesta Comissió les persones responsables de la gestió de les següents competències i funcions:  
a) Presidència, la persona que ocupe l'òrgan directiu amb competències en planificació, gestió i tramitació dels assumptes relatius al personal al servei del sistema públic valencià de salut.  
b) Vicepresidència, la persona que ostente l'òrgan directiu que exercisca les funcions relatives a l'estudi de les necessitats sanitàries en matèria de recursos humans, per a mantindre els nivells d'activitat assistencial que es requerisquen.  
c) Vocal, la persona que ocupe l'òrgan administratiu que exercisca les funcions relatives a planificació, selecció i provisió de personal; ordenació professional, plantilles i registre; negociació col·lectiva, retribucions i condicions de treball.  
d) Vocal, la persona que ocupe l'òrgan administratiu que exercisca les funcions relatives a l'Ordenació Professional, Plantilles i Registre.  
  
e) Vocal, la persona que ocupe l'òrgan administratiu que exercisca les funcions relatives a la Negociació Col·lectiva, Retribucions i Condicions de Treball.  
f) Secretaria amb veu i vot, la persona que ocupe l'òrgan administratiu que exercisca les funcions relatives a la gestió del Pla d'Ordenació de Recursos Humans.  
3. En representació de les organitzacions sindicals formarà part d'aquesta Comissió una persona representant de cada organització sindical present en la mesa sectorial de negociació de Sanitat. Cada una de les organitzacions sindicals abans mencionades designarà el seu suplent.  
  
4. En el cas que es produïsquen canvis en la composició de la Mesa Sectorial de Negociació de Sanitat, la representació en aquesta Comissió es modificarà en el mateix sentit.  
  
Article 6. Aspectes essencials de funcionament  
1. La CS-PORH es reunirà en sessió ordinària, prèvia convocatòria de qui ostente la Presidència, almenys dues vegades a l'any.  
2. Els temes a tractar en la CS-PORH, s'elevaran a proposta de la Presidència o bé a proposta de dos terços de la representació de les organitzacions sindicals que la componen.  
3. La convocatòria, el règim de sessions, l'adopció d'acords i el funcionament general s'ajustarà al que disposa amb caràcter bàsic per als òrgans col·legiats la Llei 40/2015, d'1 d'octubre, de règim jurídic del sector públic, en els seus articles 15 a 18 i supletòriament el que preveu per als òrgans col·legiats de l'Administració General de l'Estat en els seus articles 19 a 22 d'aquesta mateixa llei.  
4. Als efectes d'adopció d'acords, la Presidència dirimirà amb el seu vot els empats.  
  
  
DISPOSICIÓ ADDICIONAL  
  
Única. No incidència pressupostària  
La creació de la Comissió de Seguiment del Pla d'Ordenació de Recursos Humans no comportarà cap despesa repercutible en els Pressupostos de la Generalitat Valenciana i en tot cas haurà de ser atesa amb els seus propis mitjans humans i recursos materials.  
  
  
DISPOSICIÓ DEROGATÒRIA  
  
Única. Derogació  
Queden derogades totes les disposicions que del mateix rang o d'un rang inferior s'oposen al que disposa la present Ordre.  
  
  
DISPOSICIÓ FINAL  
  
Única. Entrada en vigor  
La present Ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 14 de febrer de 2020  
  
La consellera de Sanitat Universal i Salut Pública  
ANA BARCELÓ CHICO


Còpia Permalink ELI